SUPER พุ่งแรงเกือบ 5% รับข่าวเตรียมขยายโครงการผลิตไฟฟ้าที่ญี่ปุ่น
SUPER พุ่งแรงเกือบ 5% รับข่าวเตรียมขยายโครงการผลิตไฟฟ้าที่ญี่ปุ่น ล่าสุด ณ เวลา11.06 น. อยู่ที่ 1.46 บาท บวก 0.06 บาท หรือ 4.29% สูงสุด 1.47 บาท ต่ำสุด 1.37 บาท ด้วยมูลค่าซื้อขาย 359.32 ล้านบาท
17 ต.ค. 2559

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ล่าสุด ณ เวลา 11.06 น. อยู่ที่ 1.46 บาท บวก 0.06 บาท หรือ 4.29% สูงสุด 1.47 บาท ต่ำสุด 1.37 บาท ด้วยมูลค่าซื้อขาย 359.32 ล้านบาท ขณะที่ดัชนีหุ้นไทยโดยรวมลบ 0.46%
 
โดยสาเหตุที่ราคาหุ้น SUPER ปรับตัวขึ้นแรงคาดว่ามาจากเมื่อวันศุกร์ที่ 14 ต.ค.59 ที่ผ่านมา ที่ประชุมคณะกรรมการบริษัทได้อนุมัติให้จัดตั้งบริษัทย่อยแห่งใหม่ภายใต้ชื่อบริษัท SUPER ENERGY-GA JAPAN (1) GK ในประเทศญี่ปุ่น เพื่อรองรับการขยายงานในโครงการผลิตไฟฟ้าที่ประเทศญี่ปุ่น โดยบริษัทย่อยดังกล่าวมีทุนจดทะเบียน 100,000 เยน โดย SUPER ENERGY GROUP (HONG KONG) Co.,Ltd. ถือหุ้น 75% และนางสาวจิรณา อนุมานราชธน ถือหุ้น 25%